Lees die volgende tekste : Ps 19:2, Ps 113:4-6, Jer 32:17, 27, 2 Kron 6:8. Hierdie tekste praat van die onbegryplike Grootheid van God. Wanneer ons na Rom 1 en 2 kyk staan daar dat Sy ewige Krag en Goddelikheid verstaan en duidelik gesien kan word in die natuur. As ons dus wil sien wie Hy is moet ons na die natuur om ons kyk wat Hy geskep het en daarom volgens die Romeine – brief is alle mense sonder verskoning as hulle beweer dat daar nie ‘n God is nie, want Hy het Sy ewige Krag en Goddelike Karakter geopenbaar deur die dinge wat Hy gemaak het. Sy skepping spreek van Sy Grootheid.
As jy wil weet hoe groot God is, vra jouself dan die vraag : hoe Groot is God vir my persoonlik? Is Hy ‘n God wat kan ingeperk word in ‘n kerk? Is Hy ‘n God van wie jy nie te veel kan vra nie want dalk kan Hy net bekostig om in een van jou behoeftes te voorsien! Hoe Groot is Hy? As jy ‘n beperkte konsep van Hom het, sal jou gebede altyd beperk wees en dat waarvoor jy Hom kan vertrou, sal altyd beperk wees. Ons het na Sy Krag gekyk maar nou moet ons onwankelbare sekerheid in ons hart kry dat Hy wel die vermoe het om ons gebede te verhoor. As Hy so Groot is dat die Bybel se Hy al hierdie Wonderlike dinge wat Hy gemaak het DRA deur die Woord van Sy Krag (Heb 1:3), hou Hy eintlik die heelal in stand deur Sy Woord – wonderlik! Hoe gewillige is God om ons gebede te be-antwoord? Hy het wel die vermoe daartoe, maar hoe gewillige is Hy?
Dis werklik tyd dat die hele Liggaam van Christus (kerk) op aarde in ‘n nuwe dimensie begin beweeg, veral wat geloof en gebede aanbetref, nl. waar hulle God vertrou vir die ontmoontlike. Weet jy dat ons eintlik God vereer as ons tot Hom bid en Hom vertrou vir wat geen mens vir ons kan doen nie : iets wat ‘n wonderwerk benodig, vereer God. Kom ek wys jou op iets anders wat hiermee verband hou. God kommunikeer met die mens d.m.v. die geskrewe Woord : dis die enigste van Sys Skepsels met wie Hy kies om op hierdie wyse te kommunikeer. Hy gebruik TAAL en Hy plaas dit in die Skrif om so Sy wil en opdragte aan ons oor te dra. Hy kan ook die Woord en die taal die heel beste en mees effektief gebruik, want Hy het dit ook gemaak. As God dus sekere woorde gebruik om iets aan die mens bekend te maak, gaan Hy beslis die Woorde kies wat dit die heel beste gaan oordra. As Hy dus in Sy Woord laat neerskryf dit wat sal strek tot die aanmoediging van ons geloof sodat ons Hom sal vra vir die onmoontlike, en sal vertrou vir die onmoontlike sal Hy beslis ook dan die Woorde gebruik wat dit die mees effektiefste sal doen.
Hy het drie dinge gevra, en glo my, ek het al gehoor dat sogenaamde “godsdienstige” mense se jy is baie vrypostig om dit vir die Here te vra. Jy moenie bid vir jou eie welstand en voorspoed nie – Jabes het !
Lees Jes 7:7-13. Dit is ‘n dag waarop die Here na die stem van ‘n man geluister het! Interessant is hier dat daar baie ou mites onder nasies en volkere van die vroegste tyd af bestaan wat vertel van die dag toe die son mal geword het. Dis o.a. gevind by die maoris wat in hulle legendes se dat op daardie besondere dag het die son heen-en-weer oor die hemelruim beweeg.
God se krag is so groot : onpeilbaar, onbeperk! Hy se steeds enige – iets wat ons vra en wat ook al ons vra sal Hy vir ons voorsien. My uitdaging en oproep tot jou is Geliefde : Ken jy hierdie Groot God, of beperk jy Hom steeds in dit wat Hy vir jou wil doen deur jou klein geloof en tradisie?